EkBass/fiwiki-20250220-pages-articles huggingface dataset:
Matkapahoinvointi

Matkapahoinvointi on huimaus- ja pahoinvointitila, joka johtuu toistuvien voimakkaiden liikkeiden aiheuttamasta sisäkorvan ärsytystilasta, jota pahentavat silmien ja tasapainoelimien antamat ristiriitaiset tiedot. Matkapahoinvointia ilmenee matkustaessa esimerkiksi autolla, laivalla tai lentokoneella. Lähes kolmasosa ihmisistä saa herkästi matkapahoinvointioireita. Merillä koettua matkapahoinvointia kutsutaan myös merisairaudeksi. Merimatkan jälkeistä keinumisen tunnetta kutsutaan vastaavasti maasairaudeksi. Herkimpiä matkapahoinvoinnille ovat 2–12-vuotiaat lapset, sitä vastoin alle 2–vuotiailla se on harvinaista johtuen sisäkorvan tasapainoaistin kehittymättömyydestä. Naisilla matkapahoinvointi on yleisempää kuin miehillä, erityisesti kuukautisten ja raskauden aikana. ==Oireet== Matkapahoinvoinnin ensimmäiset oireet ovat kalpeus, haukottelu, kylmänhikisyys ja lisääntynyt syljeneritys. Pahoinvointia esiintyy usein jo alussa, mutta se voi alkaa myöhemmin. Pahoinvointia voi seurata oksentaminen, joka helpottaa oireita hetkellisesti. Pahimmissa tapauksissa oireisiin kuuluvat päänsärky, ripuli, heikotus ja puristava tunne rinnassa. ==Ennaltaehkäisy ja hoito== Jotta silmien ja tasapainoelimien tiedot eivät joudu ristiriitaan keskenään, on matkustaessa tärkeää pitää katse suunnattuna kiinteään ympäristöön, esimerkiksi horisonttiin. Riittävä pukeutuminen ehkäisee kylmettymistä ja siten pahoinvoinnin syntyä. Alkoholin käyttöä tulisi välttää sekä ennen matkaa että sen aikana. Autossa lukeminen, puhelimen selaaminen ja videopelien pelaaminen voivat myös aiheuttaa oireita. Lisäksi voimakkaat tuoksut voivat pahentaa tilannetta. Lentokoneella tai laivalla liikuttaessa tulee siirtyä kulkuneuvon vähiten liikkuvaan osaan, joka on yleensä keskiosassa. Autossa paras paikka on etupenkki. Matkapahoinvointia voi ehkäistä apteekista ilman reseptiä saatavilla antihistamiinitableteilla, kuten syklitsiinillä tai meklotsiinilla, tai lääkärin määräyksestä skopolamiinilaastarilla. ==Lähteet== Luokka:Sairaudet
Hertz (yritys)

Hertz Global Holdings, Inc () on yhdysvaltalainen yritys, jonka pääliiketoiminta-alueet ovat autonvuokraus ja raskaan koneiston vuokraus. Yrityksen autovuokraamoketju, Hertz Rent A Car, on maailman toiseksi suurin autovuokraamo ja maailman suurin yleisautovuokraamo. Hertzin autovuokraamoketjulla on noin 7 600 toimipistettä kaikkiaan 145 maassa. Yrityksen raskaan koneiston vuokrausketjulla, Hertz Equipment Rental Corporationilla, on 360 toimipistettä Yhdysvalloissa, Kanadassa, Ranskassa ja Espanjassa. Vuoden 2006 lopussa päättyneellä tilikaudella yrityksen liikevaihto oli 8,1 miljardia Yhdysvaltain dollaria. Vuoden 2006 lopussa yrityksen taseen loppusumma oli 18,7 miljardia dollaria ja sillä oli kaikkiaan 31 500 työntekijää. ==Lähteet== ==Aiheesta muualla== * Hertzin verkkosivut Luokka:Autovuokraamot Luokka:Yhdysvaltalaiset yritykset
Björk (täsmennyssivu)

Björk on ruotsia ja tarkoittaa koivua. Se tarkoittaa myös seuraavia: * Björk Guðmundsdóttir (s. 1965), islantilainen laulaja * Björk, Björk Guðmundsdóttirin albumi * Björk, Björk Guðmundsdóttirin kirja. ==Sukunimi== Björk tai Björck on muun muassa seuraavien henkilöiden sukunimi: * Abraham Björck (1849–1935), suomalainen kansakoulunopettaja ja urkuri * Andreas Björk (s. 1980), suomalainen jalkapalloilija * Anita Björk (1923–2012), ruotsalainen näyttelijä * Carl-Johan Björk (s. 1982), ruotsalainen amerikkalaisen jalkapallon pelaaja * Christina Björk (s. 1938), ruotsalainen lastenkirjailija * Halvar Björk (1928–2000), ruotsalainen näyttelijä * Harry Björk (1919–1999), suomalainen insinööri ja yritysjohtaja, teollisuusneuvos * Hera Björk (s. 1972), islantilainen laulaja * Johan Björk (s. 1984), ruotsalainen jääkiekkoilija * Jussi Björk (1884–1967), suomalainen monilajiurheilija, voimistelunopettaja, hieroja ja valmentaja * Kurt Björk (1938–2010), suomalainen taidemaalari * Malin Björk (s. 1972), ruotsalainen poliitikko * Marcus Björk (s. 1997), ruotsalainen jääkiekkoilija * Marja Björk (s. 1958), suomalainen kirjailija ja juristi * Matts Björk (1867–1936), kihlakunnantuomari ja Ruotsalaisen kansanpuolueen kansanedustaja * Mikko Björk (s. 1980), suomalainen tanssija, laulaja, lauluntekijä, näyttelijä, graafikko ja yrittäjä * Ragnar Björk (1885–1949), suomenruotsalainen runoilija * Samuel Bjørk, Frode Sander Øien (s. 1969), norjalainen kirjailija, laulaja ja lauluntekijä * Thed Björk (s. 1980), ruotsalainen moottoriurheilija * Tobias Björk (s. 1981), ruotsalainen jääkiekkotuomari * Tony Björk (s. 1983), suomalainen jalkapalloilija * Torgny Björk (1938–2021), ruotsalainen muusikko, säveltäjä ja laulaja. Luokka:Luettelot henkilöistä sukunimen mukaan
Ammunta kesäolympialaisissa 2004

Ateenan kesäolympialaisissa 2004 ammunnassa kilpailtiin kymmenessä miesten lajissa ja seitsemässä naisten lajissa. ==Mitalistit== ===Miehet=== Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Zhu Qinan 702,7 (599+103,7) Li Jie 701,3 (598+103,3) Jozef Gönci 697,4 (596+101,4) 50 m pienoiskivääri, makuu Matthew Emmons 703,3 (599+104,3) Christian Lusch 702,2 (598+104,2) Sjarhei Martynau 701,6 (596+105,6) 50 m pienoiskivääri, 3x40 ls Jia Zhanbo 1264,5 (1171+93,5) Michael Anti 1263,1 (1165+98,1) Christian Planer 1262,8 (1167+95,8) 10 m ilmapistooli Wang Yifu 690,0 (590+100,0) Mihail Nestrujev 689,8 (591+98,8) Vladimir Isakov 684,3 (584+100,3) 25 m olympiapistooli Ralf Schumann 694,9 (592+102,9) Sergei Poljakov 692,7 (592+100,7) Sergei Alifirenko 692,3 (592+100,3) 50 m vapaapistooli Mihail Nestrujev 663,3 (565+98,3) Jin Jong-oh 661,5 (567+94,5) Kim Jong-su 657,7 (564+93,7) 10 m olympiakivääri Manfred Kurzer 682,4 (590+92,4) Aleksandr Blinov 678,0 (578+100,0) Dmitri Lykin 677,1 (584+93,1) Skeet Andrea Benelli 149 (124+25) Marko Kemppainen 149 (125+24) Juan Miguel Rodríguez 147 (122+25) Trap Aleksei Alipov 149 (124+25) Giovanni Pellielo 146 (122+24) Adam Vella 145 (121+24) Kaksoistrap Ahmed Almaktoum 189 (144+45) Rajyavardhan Singh Rathore 179 (135+44) Wang Zheng 178 (137+41) ===Naiset=== Laji: Kultaa: Kultaa: Hopeaa: Hopeaa: Pronssia: Pronssia: 10 m ilmakivääri Du Li 502,0 (398+104,0) Ljubov Galkina 501,5 (399+102,5) Kateřina Kůrková 501,1 (398+103,1) 50 m urheilukivääri, 3x20 ls Ljubov Galkina 688,4 (587+101,4) Valentina Turisini 685,9 (585+100,9) Wang Chengyi 685,4 (584+101,4) 10 m ilmapistooli Olena Kostevytš 483,3 (384+99,3) Jasna Šekarić 483,3 (387+96,3) Marija Grozdeva 482,3 (386+96,3) 25 m urheilupistooli Marija Grozdeva 688,2 (585+103,2) Lenka Hyková 687,8 (588+99,8) İradə Aşumova 687,3 (588+99,3) Skeet Diána Igaly 97 (72+25) Wei Ning 93 (70+23) Zemfira Meftaheddinova 93 (71+22) Trap Suzanne Balogh 88 (66+22) María Quintanal 84 (65+19) Lee Bo-na 83 (60+23) Kaksoistrap Kimberly Rhode 146 (110+36) Lee Bo-na 145 (110+35) Gao E 142 (107+35) ==Mitalitilasto== 1\. 4 2 3 9 2\. 3 4 3 10 3\. 2 1 0 3 3\. 2 1 0 3 5\. 1 2 0 3 6\. 1 0 1 2 6\. 1 0 1 2 8\. 1 0 0 1 8\. 1 0 0 1 8\. 1 0 0 1 11\. 0 2 1 3 12\. 0 1 1 2 13\. 0 1 0 1 13\. 0 1 0 1 13\. 0 1 0 1 13\. 0 1 0 1 17\. 0 0 2 2 18\. 0 0 1 1 18\. 0 0 1 1 18\. 0 0 1 1 18\. 0 0 1 1 18\. 0 0 1 1 ==Suomalaiset== Nimi: Laji: Tulos: Sijoitus: Juha Hirvi 50 m pienoiskivääri, makuu 594 9. Juha Hirvi 50 m pienoiskivääri, 3x40 ls 1160 15. Juha Hirvi 10 m ilmakivääri 580 45. Marko Kemppainen Skeet 149 2. Maarit Lepomäki Skeet 67 9. Petri Nummela Trap 117 14. Joonas Olkkonen Kaksoistrap 118 25. Marjo Yli-Kiikka 50 m urheilukivääri, 3x20 ls 571 20. Marjo Yli-Kiikka 10 m ilmakivääri 392 22. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta *
Robert Foxworth

Robert Heath Foxworth (s. 1. marraskuuta 1941 Houston, Texas) on yhdysvaltalainen näyttelijä. Hänet tunnetaan parhaiten televisiosarjasta Viinitila Falcon Crest, josta hän sai Soap Opera Digest ehdokkuuden vuonna 1986. == Elämäkerta == Foxworth aloitti uransa 1960-luvun lopulla ja on siitä lähtien enimmäkseen esiintynyt televisiosarjoissa, kuten San Franciscon syke, Babylon 5, Rooman sheriffi ja Boston Legal. Foxworth on esiintynyt myös useissa elokuvissa kuten Näkymätön kuristaja, Kaappaus Bermudan kolmiossa, Muurahaiset, Pahan enne ja Transformers. Yksityiselämässään Foxworth on ollut kolme kertaa naimisissa ja hänellä on kaksi lasta. == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Vuonna 1941 syntyneet Luokka:Elävät henkilöt
Method of Fluxions

Method of Fluxions on englantilaisen matemaatikon ja fyysikon Isaac Newtonin kirjoittama teos. Fluxions valmistui vuonna 1671 ja se julkaistiin postuumisti vuonna 1736. Fluxions (eli fluksionit) on Newtonin käyttämä matemaattinen termi, joka on vastaava kuin derivaatta. Integraaleja Newton nimitti fluenteiksi. Kirjassa Newton esittelee Woolsthorpen kartanossa kehittämäänsä differentiaalilaskentaa. Leibniz kehitti oman laskentamenetelmän vuonna 1673 ja julkaisi sen vuonna 1684, noin 20 vuotta ennen Newtonia. Nykyään käytössä on Leibnizin käyttämä merkintätapa, mutta edelleen mekaniikassa käytetään Newtonin merkitsemistapaa derivaatalle, \dot{x}. Luokka:Isaac Newton Luokka:Tieteenhistoria
Greatest Hits (vuoden 1995 albumi)

Greatest Hits on amerikkalaisen laulaja-lauluntekijä Bruce Springsteenin ensimmäinen kokoelma-albumi. Se julkaistiin vuonna 1995.http://www.rollingstone.com/music/artists/bruce-springsteen/albumguide Kokoelma sisältää "Pomon" suurimmat hitit hänen koko uraltaan. == Kappaleet == Kaikki kappaleet sanoittanut ja säveltänyt Bruce Springsteen. # Born to Run - (4:30) # Thunder Road - (4:48) # Badlands - (4:03) # The River - (5:00) # Hungry Heart - (3:20) # Atlantic City - (3:56) # Dancing in the Dark - (4:03) # Born in the U.S.A. - (4:41) # My Hometown - (4:12) # Glory Days - (3:49) # Brilliant Disguise - (4:15) # Human Touch - (5:10) # Better Days - (3:44) # Streets of Philadelphia - (3:16) # Secret Garden - (4:27) # Murder Incorporated - (3:57) # Blood Brothers - (4:34) # This Hard Land - (4:50) == Lähteet == Luokka:Vuoden 1995 kokoelma-albumit Luokka:Bruce Springsteenin albumit
Magic (Bruce Springsteen)

Magic on amerikkalaisen laulaja-lauluntekijä Bruce Springsteenin 15. studioalbumi, ja kaikkiaan ”Pomon” 21. albumi. Se julkaistiin vuonna 2007http://www.rollingstone.com/music/artists/bruce-springsteen/albumguide, 2. lokakuuta CD-versiona ja 25. syyskuuta vinyylinä. Albumi nousi Suomen virallisen listan sijalle 4. Albumi on ensimmäinen The E Street Bandin kanssa viiteen vuoteen. Edellinen oli vuoden 2002 The Rising. == Kappaleet == Kaikki kappaleet on kirjoittanut Bruce Springsteen. Magic -albumi oli Springsteenin vastalause Irakin sodalle ja George W. Bushin presidenttikaudelle, mutta siten, että poliittinen ja henkilökohtainen sulautuisivat yhteen. "Terry's Song" on omistettu Springsteenin pitkäaikaiselle avustajalle Terry Magovernille. # # # # # # # # # # # # == Kokoonpano == The E Street Band *Bruce Springsteen – laulu, taustalaulu, kitarat, urkuharmoni, syntetisaattori, huuliharppu, ksylofoni, lyömäsoittimet *Roy Bittan – piano, urut *Clarence Clemons – saksofoni, taustalaulu *Danny Federici – urut, koskettimet *Nils Lofgren – kitarat, taustalaulu *Patti Scialfa – taustalaulu *Garry Tallent – bassokitara *Steven Van Zandt – kitara, mandoliini, taustalaulu *Max Weinberg – rummut Sekä *Soozie Tyrell – viulu (3, 7–9), taustalaulu (8) *Jeremy Chatzky – kontrabasso (8) *Daniel Laufer – sello (11) *Patrick Warren – Chamberlin, tack piano (4, 6, 8, 10, 11) *Jousisektio (4, 6): **Kenn Wagner, Jay Christy, Justin Bruns, William Pu, Cristopher Pulgram, John Meisner, Olga Shpitko, Sheela Lyengar – viulut **Tania Maxwell Clements, Amy Chang, Lachlan McBane – alttoviulut **Karen Freer, Daniel Laufer, Charae Kruege – sellot == Arvostelut == * Metacritic: 73/100Metacritic aggregate * Allmusic: Allmusic review * Entertainment Weekly: AEntertainment Weekly * Pitchfork Media: 6.8/10Pitchfork Media * Rolling Stone: Rolling Stone * Soundi: Soundi == Lähteet == Luokka:Bruce Springsteenin albumit Luokka:Vuoden 2007 albumit Luokka:Brendan O’Brienin tuottamat albumit
RKO Pictures

RKO (Radio-Keith-Orpheum) Pictures oli yhdysvaltalainen elokuvatuotanto- ja jakeluyhtiö. RKO syntyi, kun Keith-Albee-Orpheum (KAO) -teatteriketju ja Joseph P. Kennedyn Film Booking Offices of America (FBO) -studio yhdistyivät Radio Corporation of American (RCA) alaisuuteen lokakuussa 1928. Yhtiön tuotantopäällikkönä toimi vuosina 1931–1933 David O. Selznick. RKO:n tunnetuimpia näyttelijöitä olivat Fred Astaire ja Ginger Rogers, ja sen tunnetuimpia elokuvia esimerkiksi King Kong (1933) ja Citizen Kane (1941). Yhtiön suurimmaksi menestyselokuvaksi nousi Pyhän Maarian kellot (1945). Vuosi 1946 oli yhtiön historian tuottoisin. Miljardööri Howard Hughes osti RKO:n vuonna 1948. Hän myi yhtiön General Teleradiolle vuonna 1955. Sen jälkeen yhtiön elokuvat floppasivat. Yhtiö lopetti elokuvien tekemisen vuonna 1957, ja sen studiot muutettiin televisiostudioiksi. ==Lähteet== == Aiheesta muualla == Luokka:Yhdysvaltalaiset elokuvayhtiöt
Neferhotep I

Neferhotep I oli Egyptin faarao vuoden 1730 eaa. tienoilla. Hän kuului kolmanteentoista dynastiaan. Neferhotep eli samaan aikaan Hammurabin kanssa.Raamattu ja Egyptin ajanlasku . M. Peltonen 19.8.2012 Neferhotep nousi valtaan veljensä Sobekhotep III:n seuraajana. == Lähteet == == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Metal Gear Solid Original Game Soundtrack

Metal Gear Solid Original Game Soundtrack on soundtrack PlayStationille julkaistulle Metal Gear Solidille. Levystä julkaistiin kolme versiota, joista ensimmäisestä puuttui kappale "Metal Gear Solid Control Mix". Rajoitettu japanilainen julkaisu ja eurooppalainen julkaisu julkaistiin pahvikotelossa. Nykyistä japanilaista versiota ei myydä pahvipakkauksessa. ==Kappaleet== == Aiheesta muualla == * https://www.discogs.com/Various-Metal-Gear-Solid- Original-Game-Soundtrack/master/128370 Luokka:Videopelien soundtrackit Luokka:Metal Gear
Vaaratiedote

thumb|Väestöhälytin Ruotsissa Vaaratiedote on viranomaisten lähettämä, vaaratilanteesta, uhasta tai onnettomuudesta annettava varoitus tai toimintaohje. == Vaaratiedotteet Suomessa == Viranomainen voi antaa vaaratiedotteen tilanteissa, joissa väestöä on varoitettava hengen- tai terveysvaarasta tai kun ilmenee vaara merkittävälle omaisuuden vaurioitumiselle tai tuhoutumiselle. Vaaratiedote voidaan antaa myös, kun vaaratilanne on ohi. Vaaratiedote välitetään väestölle tiedoksi radiossa ja myös televisiossa, jos vaaratiedotteen antanut viranomainen niin päättää. Radiossa vaaratiedote keskeyttää meneillään olevan ohjelman. Televisiossa esitettävässä tiedotteessa näkyy ruudun yläreunassa vierivänä tekstinä, punaisella taustavärillä, varsinainen tiedote ja televisiosta kuuluu kansainvälinen CQ-kutsuääni morseaakkosilla ( — · — · — — · — ). Vaaratiedote pyritään kohdentamaan vain sitä tarvitseville, pääasiassa sisällyttämällä vaaratiedotteeseen riittävän tarkka kuvaus siitä, mitä alueita tai ihmisryhmiä tiedote koskee ja joskus myös käyttämällä esimerkiksi vain tietyn alueen paikallisradioita tai väestöhälyttimiä vaaratiedotteen lähettämiseen. Vaaratiedotelaki tuli voimaan 1.6.2013. Vaaratiedote korvaa aiemmin käytössä olleet termit hätätiedote ja muu viranomaistiedote. Ensimmäinen Suomen televisiossa esitetty vaaratiedote (tunnettiin silloin nimellä hätätiedote) lähetettiin perjantaina 30. tammikuuta 2009 kello 22 jälkeen Abloyn Joensuun tehtaan palon takia. == Lähteet == Luokka:Turvallisuus Luokka:Väestönsuojelu Luokka:Palo- ja pelastustoimi
George Ogăraru

George Ogăraru (s. 3. helmikuuta 1980 Bukarest) on romanialainen jalkapalloilija, joka pelaa sveitsiläisessä Sionissa. Ogărarun kasvattajaseura on Steaua Bukarest, jonka edustusjoukkueessa hän pelasi vuosina 1998–2000 ja uudelleen 2002–2006. Väliaikana hän kävi pelaamassa lainalla Reșițassa ja Oțelul Galațissa. Vuonna 2005 hän debytoi Romanian maajoukkueessa. Vuonna 2006 Ogăraru siirtyi kuudella miljoonalla Yhdysvaltain dollarilla alankomaalaiseen Ajaxiin ja neljä vuotta myöhemmin Sioniin. ==Tilastot== Kausi Seura Sarja Ottelut Maalit 1999–2000 Steaua Bukarest Divizia A 5 0 2000–2001 Steaua Bukarest Divizia A 7 0 2001–2002 Reșița Divizia B 25 1 2001–2002 Oțelul Galați Divizia A 20 1 2002–2003 Steaua Bukarest Divizia A 23 0 2004–2004 Steaua Bukarest Divizia A 16 0 2004–2005 Steaua Bukarest Divizia A 28 2 2005–2006 Steaua Bukarest Divizia A 25 1 2006–2007 Ajax Eredivisie 28 0 2007–2008 Ajax Eredivisie 13 0 2008–2009 Steaua Bukarest Liga I 20 0 2009–2010 Ajax Eredivisie 0 0 2010–2011 Sion Super League 28 1 Luokka:Romanialaiset jalkapalloilijat Luokka:Vuonna 1980 syntyneet Luokka:Elävät henkilöt
Sefirot

Sefirot (, yks. סְפִירָה, sefira) on osa elämän puuta juutalaisessa mystiikassa eli kabbalassa. Elämän puu on eräänlainen kosmologia, tapa jäsentää maailmankaikkeutta. Sitä käytetään Jumalan ja luomisen ymmärtämiseen. Elämän puu koostuu kymmenestä sefirasta, jotka on yhdistetty 22 polulla. Sefirat kuvaavat jumaluuden eri emanaatioita ja ilmenemismuotoja. Elämän puu on kabbalan keskeinen symboli, joka kuvaa aistimaailman ja yliaistillisen todellisuuden yhteyttä sekä universumin rakennetta. Sefirot-järjestelmään liittyy myös aineksia esimerkiksi astrologiasta ja enkeliopista. Elämän puun kymmenen sefiraa hepreankielisine merkityksineen: #Keter - Kruunu #Hochma - Viisaus #Binah - Ymmärrys #Hesed - Armo #Gibura - Voima/Oikeus #Tiferet - Kauneus/Luovuus #Netzach - Voitto #Hod - Loisto #Yesode - Perusta #Malkuth - Valtakunta == Lähteet == Luokka:Kabbala
John Pizzarelli

John Pizzarelli, Jr. (s. 6. huhtikuuta 1960) on yhdysvaltainitalialainen jazzlaulaja ja kitaristi. Pizzarelli on levyttänyt kymmeniä albumeja. Hän on tehnyt yhteistyötä mm. George Shearingin, Rosemary Clooneyn, Johnny Frigon, Buddy DeFrancon ja Boston Pops Orchestran kanssa. Pizzarelli on tullut tunnetuksi jazzstandardien tulkinnoistaan. Hän on myös lauluntekijä. Hän on tehnyt yhden bossa nova -levyn. Eräs hänen tunnetuimmista julkaisuistaan, Dear Mr. Cole (1994), on tribuutti Nat King Colelle. Pizzarelli pyörittää laulajavaimonsa Jessica Molaskeyn kanssa radiossa viikoittaista ohjelmaa Radio Deluxe with John Pizzarelli. Pizzarellin isä on kitaristi Bucky Pizzarelli, joka on useaan otteeseen levyttänyt poikansa kanssaBucky Pizzarelli: Biography. == Lähteet == Luokka:Yhdysvaltalaiset laulajat Luokka:Yhdysvaltalaiset kitaristit Luokka:Vuonna 1960 syntyneet Luokka:Elävät henkilöt
Buddy DeFranco

Boniface Ferdinand Leonard ”Buddy” DeFranco (17. helmikuuta 1923 Camden, New Jersey – 24. joulukuuta 2014 Panama City, Florida) oli yhdysvaltalainen klarinetisti. DeFranco aloitti uransa swingin ja big bandien jo menettäessä suosiotaan. Hän loi tästä huolimatta menestyksekkään uran ja oli pitkään aikansa tunnetuin jazzmusiikin esittäjä, joka soitti yksinomaan klarinettia. Hänet tunnettiin myös bebopmuusikkona. DeFranco liittyi vuonna 1950 Count Basie Septettiin. Hän johti myöhemmin myös Glenn Millerin orkesteria. Hän teki yhteistyötä useiden maineikkaiden jazztähtien, kuten Gene Krupan ja John Pizzarellin kanssa. ==Lähteet== Luokka:Yhdysvaltalaiset klarinetistit Luokka:Jazzklarinetistit Luokka:Vuonna 1923 syntyneet Luokka:Vuonna 2014 kuolleet
Arabianpikkutiira

Arabianpikkutiira (Sterna saundersi) on pienikokoinen tiiroihin kuuluva lintu. Lajin nimesi Allan Octavian Hume 1877. == Koko ja ulkonäkö == Linnun pituus on 20–28 cm, siipien kärkiväli 50–55 cm ja paino 40–45 g. Lintu muistuttaa hyvin paljon pikkutiiraa, jonka alalajiksi se joskus luetaan. == Esiintyminen == Arabianpikkutiira pesii Punaisen meren rannikoilla, etelässä Jemeniin ja Somaliaan, sekä Persianlahden ja Arabianmeren saarilla ja mahdollisesti myös paikoin rannikolla, sekä siitä itään Luoteis-Intiaan, Sri Lankaan, Malediiveille, ja mahdollisesti vielä Seychelleillä ja Amirantes-saarilla. Maailman populaation koko on noin 40 000 yksilöä, ja lajin kanta lienee elinvoimainen. Laji on muuttolintu osassa elinaluettaan siten, että Koillis- Afrikan linnut muuttavat etelään jopa Tansaniaan saakka ja Punaisen meren linnut muuttavat myös hiukan etelämmäksi. Kaakkois-Somalian, Sudanin ja Sokotran linnut ovat paikkalintuja. Muut populaatiot muuttavat itäisiin suuntiin Intian länsirannikolle, Sri Lankaan, Lakkadiiveille, Malediiveille, Seychelleille ja Malesiaan. == Elinympäristö == Pääasiassa merelliset hiekkarannat, muuttoaikoina monenlaisilla merenrannoilla. == Lisääntyminen == Pesii pienehköinä yhdyskuntina, Intiassa ja Sri Lankassa toukokuussa. Pesä on vaatimaton kuoppa hiekassa nousuvesirajan yläpuolella. Munia on 2. == Ravinto == Pikkukalat, nilviäiset, äyriäiset ja hyönteiset. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X * Stamps of Israeli Birds * Kuva === Viitteet === Luokka:Tiirat
Saaramaa

Saaramaa on kylä ja pienalue Kouvolassa entisen Anjalankosken kaupungin alueella. Kylä sijaitsee kaupungin itäosassa Luumäen ja Haminan rajojen lähettyvillä 39 km Kouvolan keskustasta, 22 km Taavetista ja 15 km Kaipiaisista. Asukasluku on noin 40. Kylässä sijaitsevia järviä ovat Saaramaanjärvi, Kyynelmyksenjärvi ja Haukijärvi. Kylän laidassa virtaava Summanjoki on rapukantainen vesistö, joka saa alkunsa Saaramaanjärvestä. Vuoteen 1911 asti Saaramaa oli osa Vehkalahden seurakuntaa. Saaramaa ja naapurikylä Haapala liitettiin kuitenkin Sippolan kuntaan, koska paikallisilla oli huomattavasti lyhyempi matka Sippolan kirkolle kuin Vehkalahden kirkolle. Sippola ja Anjala yhdistyivät vuonna 1975 Anjalankoskeksi, joka yhdistyi usean muun naapurikunnan kanssa uudeksi Kouvolan kaupungiksi vuonna 2009. ==Palvelut ja liikenneyhteydet== Saaramaalla toimii kyläyhdistys. Saaramaalla on kaksi leirintäaluetta. Muita palveluita ei ole. Kylän kauppa lakkautettiin 1995. Kylä ei ole yhteydessä yleiseen vesi- ja viemäriverkostoon. Sähköt kylään tulivat 1950-luvulla. Kylää halkoo Saaramaantie, joka yhdistää valtatiet 6 ja 26. Saaramaantien risteys valtatie 6:lle on Pajarissa. == Lähteet == ==Aiheesta muualla== * Saaramaan kotisivut. Luokka:Sippolan kylät
Antoni Tàpies

Antoni Tàpies i Puig (13. joulukuuta 1923 Barcelona, Katalonia, Espanja – 6. helmikuuta 2012Muere Tàpies a los 88 años. El Mundo 7.2.2012. Viitattu 21.12.2021. Barcelona) oli espanjalainen taidemaalari. Tàpiesia on sanottu 1900-luvun viimeiseksi suureksi taiteilijaksi. Hänen nimeään kantavan museon Barcelonassa on perustanut nykytaidetta tukeva säätiö, jonka Tapies perusti 1980-luvulla.Antoni Tàpies on kuollut. Yle Kulttuuri. Viitattu 21.12.2021. ==Uran alku== Tàpies harrasti jo varhain piirtämistä ja maalaamista; hän keskeytti lopulta oikeustieteen opintonsa omistautuakseen kuvataiteelle. Hän kuului toisen maailmansodan jälkeen nousseeseen niin sanottuun Dau-al-Set- taiteilijaliikkeeseen ja sai alun alkaen vahvoja vaikutteita surrealisteilta. Vuonna 1953 hän alkoi kuitenkin irrottautui surrealismista tuottaakseen teoksia, jotka kuvasivat hänen mieltään vaivaavia asioita. ==Teosten tyyli ja symboliikka== Tàpiesin tyyli kehittyi pian abstraktin ekspressionismin suuntaan, johon hän sai vaikutteita Italian Arte povera -liikkeen töistä. Hän oli vakiinnuttanut kansainvälisesti merkittävän asemansa 1950-luvun loppuun mennessä. Hän on myöhemmässä tuotannossaan ammentanut vaikutteita useista kuvataidesuuntauksista, 1970-luvulta alkaen myös poptaiteesta. Tàpiesilla oli lähes pakkomielteinen tarve kuvata muureja ja seiniä. Niissä hän kuvasi lapsuutensa ja sotien aikaisia Barcelonan talojen seiniä. Ne muistuttivat hänelle Espanjan sisällissodan marttyyreistä ja epäinhimillisistä tuomioista, jotka olivat lapselle käsittämättömiä. Samaan aikaan hän sairastui ja alkoi toipumisaikanaan piirtää ja maalata hakeakseen vastauksia mieltään askarruttaviin kysymyksiin. Samalla hän luki filosofisia teoksia. Aikuisena hänen seinäaiheiset työnsä kehittyivät reliefimäisiksi, kerroksittain maalilla sivellyiksi pinnoiksi, joissa oli graffitien kaltaisia kirjaimia, hankausjälkiä ja kangaspaloja. Lopulta hän alkoi tehdä kolmiulotteisia teoksia, joiden ainekset olivat kokonaan hylkytavaraa. Usein niillä on moraalinen, nuhdesaarnan tapainen sisältö. 557 Composició, d'Antoni Tàpies, c. Creu 31 (Girona).jpg| Creu 31, Gironassa Pavelló Catalunya.jpg|Katalonian paviljonki Sevillan maailmanäyttelyssä 1992 Mitjó Tàpies.jpg|Calcetín, Tàpies- museossa 181 Homenatge a Picasso, d'Antoni Tàpies.JPG|Homenatge a Picasso, Barcelonassa ==Huomionosoitukset== Tàpies sai vuonna 1981 Wolf-palkinnon. Barcelonassa sijaitsee hänelle omistettu Fundació Antoni Tàpies -museo. ==Lähteet== ==Aiheesta muualla== * *Antoni Tàpiesin muistokirjoitus Helsingin Sanomissa Luokka:Espanjalaiset taidemaalarit Luokka:Vuonna 1923 syntyneet Luokka:Vuonna 2012 kuolleet
Fritz Noether

Fritz Alexander Ernst Noether (7. lokakuuta 1884 Erlangen, Baijeri, Saksa – 10. syyskuuta 1941 Orjol, Neuvostoliitto)Fritz Alexander Ernst Noether oli saksalainen matemaatikko. ==Elämä== Noetherin isä oli matemaatikko ja Erlangenin yliopiston professori Max Noether. Maineikas matemaatikko Emmy Noether oli hänen vanhempi sisarensa. Noether opiskeli vuodesta 1904 Erlangenissa ja Münchenissä fysiikkaa ja matematiikkaa. Vuosina 1922–1934 hän opetti korkeampaa matematiikkaa ja mekaniikkaa Breslaun (nykyisin Wrocław, Puola) yliopistossa. Noether joutui juutalaisuutensa vuoksi virastaan eläkkeelle, jolloin hän siirtyi Neuvostoliittoon ja sai Tomskin yliopistosta matemaattisen fysiikan ja teoreettisen mekaniikan laitoksesta professuurin. Häntä epäiltiin vakoilusta Saksan hyväksi ja hänet tuomittiin vankeuteen 25 vuodeksi. Albert Einsteinin vetoomus hänen puolestaan ulkoministeri Maksim Litvinoville ei tuottanut tulosta. Vasta arkistojen avauduttua Mihail Gorbatšovin kaudella selvisi, että Noether oli tuomittu 1941 kuolemaan ja teloitettu Orjolissa. Neuvostoliiton korkein oikeus totesi syytteet 1988 keksityiksi, ja Noetherin maine puhdistettiin. Turun yliopiston kirjastosta on löytynyt akateemikko Rolf Nevanlinnan sinne aikoinaan toimittamien papereiden joukosta Fritz Noetherin papereita. Tarkempaa tietoa papereiden kulkeutumisesta Suomeen ei ole, vain arvailuja. ==Ammatilliset saavutukset== Hänen merkittävimmät ammatilliset saavutuksensa asettuvat funktioanalyysin alalle. Häntä pidetään ruotsalaisen matemaatikon Ivar Fredholmin mukaan nimetyn Fredholm-operaattorin keksijänä. Venäläisessä kirjallisuudessa siitä yleensä käytetään nimitystä Noetherin operaattori. ==Lähteet== ==Aiheesta muualla== * Tauno Metsäkylä: Kohtalona Hitler ja Stalin, Suomen Kuvalehti 35/2007 s. 48–51. Luokka:Saksalaiset matemaatikot Luokka:Stalinin vainoissa kuolleet Luokka:Vuonna 1884 syntyneet Luokka:Vuonna 1941 kuolleet
Peter Blaker

Peter Allan Renshaw Blaker, Paroni Blaker (4. lokakuuta 1922 – 5. heinäkuuta 2009) oli brittiläinen Konservatiivipuolueen poliitikko. Hän istui parlamentin jäsenenä Blackpool Southista vuosina 1964–1992. Hänelle myönnettiin elinikäinen päärinarvo 1994. Luokka:Yhdistyneen kuningaskunnan konservatiivipuolueen poliitikot Luokka:Yhdistyneen kuningaskunnan alahuoneen jäsenet Luokka:Elinikäiset päärit Luokka:Vuonna 1922 syntyneet Luokka:Vuonna 2009 kuolleet
Aigimios

Aigimios oli kreikkalaisessa mytologiassa Doroksen, doorilaisten kantaisän, poika. Hän pyysi Heraklesta auttamaan häntä sodassa lapiitteja vastaan, ja tarjosi tälle kolmannesta valtakunnastaan kiitokseksi palveluksestaanDiodoros Sisilialainen: Historian kirjasto 4.37.3 (engl. käännös). Sotaretken päätyttyä voitokkaasti Herakles kuitenkin jätti osuutensa Aigimioksen huomaan pyytäen tätä huolehtimaan siitä hänen jälkeläisiään vartenDiodoros Sisilialainen: Historian kirjasto 4.37.4 (engl. käännös). Aigimios kasvatti Herakleen pojan, Hylloksen, omien poikiensa Dymaan ja Pamfyloksen rinnalla. Doorilaisten heimojen nimet on johdettu kantaisiensä, Aigimioksen poikien, mukaan: hylleis, dymanes ja pamfyloi. == Lähteet == Luokka:Kreikkalainen mytologia
Hyvää yötä, hyvät ihmiset

__NOTOC__ Hyvää yötä, hyvät ihmiset on suomalaisen laulaja-lauluntekijä Jarkko Martikaisen ensimmäinen ja toistaiseksi ainoa livealbumi, ja järjestyksessään hänen kolmas sooloalbuminsa. Se julkaistiin 19. syyskuuta 2007. Albumin materiaali on taltioitu Heinolassa, Jyväskylässä ja Oulussa. == Kappaleet == # # # # # # # # # # # # == Arviot == * Soundi: Soundi: Levyarvio == Lähteet == == Aiheesta muualla == * Hyvää yötä, hyvät ihmiset discogs.com-sivustolla Luokka:Vuoden 2007 konserttitallenteet Luokka:Jarkko Martikaisen albumit
Royal Societyn puheenjohtaja

Royal Societyn puheenjohtaja on Royal Societyn jäsenien äänestämä henkilö, joka johtaa Royal Societyä. Uusi puheenjohtaja valitaan pääsääntöisesti viiden vuoden välein. Royal Societyn presidentti vaihdetaan Royal Societyn perustamispäivänä, eli 30. marraskuuta, tai sitä lähimpänä olevana arkipäivänä. == Puheenjohtajat == – 1660–1662 Robert Moray (Järjestön yksi perustajajäsen) 1\. 1662–1677 The Viscount Brouncker 2\. 1677–1680 Sir Joseph Williamson 3\. 1680–1682 Sir Christopher Wren 4\. 1682–1683 Sir John Hoskins 5\. 1683–1684 Cyril Wyche 6\. 1684–1686 Samuel Pepys 7\. 1686–1689 Carberyn jaarli John Vaughan 8\. 1689–1690 Pembroken ja Montgomeryn jaarli Thomas Herbert 9\. 1690–1695 Robert Southwell 10\. 1695–1698 Halifaxin jaarli Charles Montagu 11\. 1698–1703 Loordi Somers 12\. 1703–1727 Sir Isaac Newton 13\. 1727–1741 Sir Hans Sloane 14\. 1741–1752 Martin Folkes 15\. 1752–1764 Macclesfieldin jaarli George Parker 16\. 1764–1768 Mortonin jaarli James Douglas 17\. 1768–1768 James Burrow 18\. 1768–1772 James West 19\. 1772–1772 James Burrow 20\. 1772–1778 Sir John Pringle 21\. 1778–1820 Sir Joseph Banks 22\. 1820–1820 William Hyde Wollaston 23\. 1820–1827 Sir Humphry Davy 24\. 1827–1830 Davies Gilbert 25\. 1830–1838 Sussexin herttua Augustus Frederick 26\. 1838–1848 Northamptonin markiisi Spencer Compton 27\. 1848–1854 Rossen jaarli William Parsons 28\. 1854–1858 Wrottesleyn lordi John Wrottesley 29\. 1858–1861 Sir Benjamin Collins Brodie 30\. 1861–1871 Sir Edward Sabine 31\. 1871–1873 Sir George Biddell Airy 32\. 1873–1878 Sir Joseph Dalton Hooker 33\. 1878–1883 William Spottiswoode 34\. 1883–1885 Thomas Henry Huxley 35\. 1885–1890 Sir George Gabriel Stokes 36\. 1890–1895 Lordi Kelvin 37\. 1895–1900 Lordi Lister 38\. 1900–1905 Sir William Huggins 39\. 1905–1908 Lordi Rayleigh 40\. 1908–1913 Sir Archibald Geikie 41\. 1913–1915 Sir William Crookes 42\. 1915–1920 Sir Joseph John Thomson 43\. 1920–1925 Sir Charles Sherrington 44\. 1925–1930 Ernest Rutherford 45\. 1930–1935 Sir Frederick Hopkins 46\. 1935–1940 Sir William Henry Bragg 47\. 1940–1945 Sir Henry Hallett Dale 48\. 1945–1950 Sir Robert Robinson 49\. 1950–1955 Lordi Adrian 50\. 1955–1960 Sir Cyril Norman Hinshelwood 51\. 1960–1965 Lordi Florey 52\. 1965–1970 Lordi Blackett 53\. 1970–1975 Sir Alan Lloyd Hodgkin 54\. 1975–1980 Lordi Todd 55\. 1980–1985 Sir Andrew Huxley 56\. 1985–1990 Sir George Porter 57\. 1990–1995 Sir Michael Atiyah 58\. 1995–2000 Sir Aaron Klug 59\. 2000–2005 Robert May 60\. 2005–2010 Martin Rees 61\. 2010–2015 Sir Paul Nurse 62\. 2015–2020 Venkatraman Ramakrishnan 63\. 2020– Adrian Smith == Lähteet == Luokka:Royal Society
Visuaalinen tehoste

Visuaalinen tehoste (kutsutaan myös joskus nimellä visuaalinen erikoistehoste tai optinen tehoste) on elokuvan jälkityöstövaiheessa (jälkituotannossa), nykyisin yleensä tietokoneella toteutettu erikoistehoste. Kyseessä saattaa olla kokonaan tietokoneella luotu kuvamateriaali tai kameralla kuvattu materiaali, joka tietokoneella käsitellään tai yhdistetään muihin kuviin (kompositointi). Aiemmin monet visuaaliset tehosteet toteutettiin joko kamerassa tai optisen printterin avulla. Visuaalinen tehoste (VFX) viittaa jälkituotannossa tekemiseen, jolle vastakohtana ovat "erikoistehosteet" (SFX), jotka tehdään kuvausten aikana tekniikoilla kuten miniatyyrit, matte- maalaukset ja kameratoiminnot. Nykyisin tehosteet tehdään pääasiassa digitaalisesti ja niihin liitetään tietokoneella tuotettua CGI-grafiikkaa. Yritykset myös kokeilevat uutta tekniikkaa kuten virtuaalitodellisuutta. Tehostetekniikkaa voidaan käyttää elokuvien lisäksi videopeleissä. Suoratoiston myötä kysynnän on sanottu kasvaneen räjähdysmäisesti. ==Visuaaliset tehosteet elokuvatuotannoissa== Elokuvatuotannossa erikoistehosteryhmä ei nykyään enää ole vastuussa visuaalisista tehosteista vaan visuaalisia tehosteita tehnyt ryhmä mainitaan erikseen visuaaliset tehosteet otsikon alla. Ryhmän vastuuhenkilöä kutsutaan nimellä Visual effects supervisor. Suomenkielistä vastinetta termille ei tällä hetkellä ole käytössä. == Tekniikat == * CGI * Kolmiulotteinen mallinnus * Kompositointi * Liikkeenkaappaus * Rotoskooppaus == Visuaalisia tehosteita tuottavia yrityksiä == * Generator Post * Digital Film Finland * Digital Domain * Industrial Light & Magic * Weta Digital == Katso myös == * Animointi * Videoeditointi == Lähteet == Luokka:Elokuvateknologia Luokka:Audiovisuaalinen tekniikka it:Effetti speciali digitali
Aiden

Aiden on amerikkalainen punkrockyhtye Seattlesta. Yhtye perustettiin vuonna 2003. Aidenissa vaikuttavat wiL Francis (laulu), Nick Wiggins (basso), Keef West (rummut) ja Ian MacWilliams (kitara). WiL oli aluksi yhtyeen basisti, mutta alkuperäisen laulajan lähdettyä hänestä tuli laulaja. ==Historia== Aiden nimettiin The Ring -elokuvassa olevan pikkupojan mukaan. Aidenin ensimmäinen albumi, Our Gang's Dark Oath, julkaistiin Dead Teenager Recordsilla. Levy sai imperium.netissä vaivaiset puoli pistettä levyarvostelussa joka on surkein arvosana koko sivulla. Vuonna 2004 bändi signattiin Victory Recordsille. Heidän toinen albuminsa, Nightmare Anatomy, ilmestyi neljäs lokakuuta 2005. Vuonna 2006 Aiden nappasi Kerrang Awardseissa palkinnon "best internatiol newcomer" ja kiersi HIMin kanssa. He soittivat myös Warped Tourilla. 31 lokakuuta 2006 Aiden julkaisi EP/DVD:n Rain In Hell. DVD sisältää kolme musiikkivideota ja live-esiintymisen Aidenin Never sleep again -kiertueelta. Yhtyeen kolmas studioalbumi, Conviction, ilmestyi 21. elokuuta 2007. Aiden esiintyi Helsingin Nosturissa 20. ja 21. huhtikuuta 2008. 21.5.2008 bändi ilmoitti nettisivuillaan että Jake Wambold ei enää ole mukana bändissä. Tarkkaa syytä eroamiseen ei tiedetä. Vuonna 2009 Aiden julkaisi studioalbumin nimeltä Knives. Vuonna 2011 julkaistiin kaksi albumia, Disguises helmikuussa ja Some Kind of Hate lokakuussa. Näiden albumien ilmestymisen välillä yhtyeen pitkäaikainen rumpali Jake Davison päätti jättää bändin. Hänen ja bändin välit ovat edelleen hyvät. Tammikuussa 2012 alkuperäinen kitaristi Angel Ibarra lähti bändistä. Tästä huolimatta Aiden sai tehtyä keikkakiertueen Yhdysvalloissa. Viimeksi yhtye kävi Suomessa Helsingin Nosturissa 22.10.08 ja Tampereen Pakkahuoneella 23.10.08. ==Diskografia== Albumit *Our Gang's Dark Oath - 2004 *Nightmare Anatomy - 2005 *Rain In Hell (EP) - 2006 *Conviction - 2007 *Knives - 2009 *Disguises - 2011 *Some Kind of Hate - 2011 *Aiden - 2015 Singlet *I set my friends on fire - 2004 *Fifteen - 2004 *Knife Blood Nightmare - 2005 *The last sunrise - 2005 *Die romantic - 2005 *We sleep forever - 2007 *One Love - 2007 *Moment - 2007 *Cry Little Sister - 2008 (Lost Boys soundtrack) *Scavengers Of The Damned - 2009 *Let the Right One In – 2009 *Walk Among the Dead – 2011 *Hysteria – 2011 *A Potrait of the Dead – 2011 *Broken Bones – 2011 *Crawling Up from Hell – 2015 *Violence and Devotion – 2015 *Animals – 2015 Luokka:Yhdysvaltalaiset punkyhtyeet
Torinon kuninkaallinen palatsi

pienoiskuva|Torinon kuninkaallinen palatsi Torinon kuninkaallinen palatsi () on palatsi Torinossa, Italian Piemontessa. 1600-luvun keskivaiheilla rakennettu rakennus on ollut Savoijin kuningashuoneen kuninkaallisena palatsina, jonka julkisivun on suunnitellut arkkitehti Amedeo di Castellamonte. Palatsia on laajennettu ja uudistettu sen historian aikana useaan otteeseen ja se yhdistelee rokokoon, barokin ja uusklassismin tyylisuuntia. Nykyisin palatsi on museona. Luokka:Italian palatsit Luokka:Torinon rakennukset ja rakennelmat
Harald Sæverud

Harald Sigurd Johan Sæverud (17. huhtikuuta 1897 – 27. maaliskuuta 1992) oli norjalainen säveltäjä. Sæverud syntyi ja kasvoi Bergenissä, jossa vietti lähes koko elämänsä. Varhaisemmat teokset ovat saaneet vaikutteita myöhäisromantiikan musiikista, mutta myöhemmin hän nousi yhdeksi maansa arvostetuimmista modernistisäveltäjistä. Hän johti usein omia teoksiaan Bergenin filharmonikkojen tulkitsemana. Sæverud oli naimisissa Yhdysvalloissa syntyneen Marie Hvoslefin kanssa. He muuttivat vuonna 1939 Siljustøl- maalaistaloon kaupungin laitamille. Luonnonläheisempi ympäristö vaikutti vahvasti myös säveltäjän tyyliin. Toisen maailmansodan aikana hän oli natsihallituksen ja -miehityksen ankara vastustaja, ja tätä heijastaa suosittu kappale Kjempeviseslåtten, josta on olemassa versiot sekä pianolle että orkesterille. Sæverudin muuhun tuotantoon kuuluu yhdeksän sinfoniaa, konserttoja, kamarimusiikkia, näyttämömusiikkia (mm. Peer Gynt, 1948) ja muuta musiikkia. Säveltäjästä tuli vuonna 1957 Norjan Pyhän Olavin kuninkaallisen ritarikunnan ritari ja kahta vuosikymmentä myöhemmin komentaja. Hän kuoli 94-vuotiaana, ja hautajaisseremonia Bergenin Grieghallenissa näytettiin Norjan televisiossa. Luokka:Norjalaiset säveltäjät Luokka:Vuonna 1897 syntyneet Luokka:Vuonna 1992 kuolleet
Ivar Fredholm

Ivar Fredholm (1866–1927) oli ruotsalainen matemaatikko. Hän oli vuodesta 1906 matemaattisen fysiikan professori Tukholman yliopistossa. Fredholm opiskeli matematiikkaa Gösta Mittag-Lefflerin ohjauksessa. Hänen tutkimuksen julkaistiin 1900 ja sillä oli ratkaiseva merkitys funktioanalyysin kehityksessä. Hänen mukaansa nimettiin Fredholm-operaattori, jonka alkujaan keksi saksalainen matemaatikko Fritz Noether. Fredholmin isä oli liikemies Ludvig Fredholm. == Lähteet == Luokka:Ruotsalaiset matemaatikot Luokka:Vuonna 1866 syntyneet Luokka:Vuonna 1927 kuolleet
Klaus Hedström

Klaus Hedström (s. 14. toukokuuta 1972 Helsinki) on suomalainen erikoistehosteiden suunnittelija ja elokuvajärjestäjä. Hän on toiminut erikoistehostekoordinaattorina muun muassa elokuvissa Häjyt (1999), Koirankynnen leikkaaja (2003), Vares – yksityisetsivä (2004) ja Jadesoturi (2007). Hän on myös suunnitellut erikoistehosteita yhdessä Konsta Mannerheimon kanssa muun muassa elokuviin Pahat pojat (2002) ja Raid (2003). Klaus Hedström on toiminut järjestäjänä muun muassa elokuvissa Neitoperho (1997) ja Eila (2003). == Katso myös == * Erikoistehostekoordinaattori == Aiheesta muualla == * * Luokka:Erikoistehosteiden suunnittelijat Luokka:Suomalaiset elokuva-alan henkilöt Luokka:Suomalaisen elokuvan järjestäjät Luokka:Vuonna 1972 syntyneet Luokka:Elävät henkilöt
Emmanuel Nunes

Emmanuel Nunes (31. elokuuta 1941 Lissabon – 2. syyskuuta 2012) oli portugalilainen säveltäjä. Nunes opiskeli Lissabonissa ja sai ulkomailla opetusta Henri Pousseur’lta, Karlheinz Stockhausenilta ja Pierre Boulezilta. Hän sai urallaan useita palkintoja, kuten Prémio Pessoan vuonna 2000. Hänestä tehtiin vuonna 1986 Ranskassa Ordre des Arts et des Lettresin jäsen, ja vuodesta 1991 hän oli Ordem de Sant'Iago da Espadan komentaja. Nunes on hoitanut useita opettajanvirkoja ja toimi vuodesta 1992 Pariisin konservatorion sävellyksenprofessorina. == Sävellyksiä (valikoiva luettelo) == === Orkesterille === * Fermata (1973) * Ruf (1977) * Chessed I (1979) * Chessed II (1979) * Sequencias (1982/1983–88) * Quodlibet (1990–91) * Chessed IV (1992) === Kamarimusiikkia === * Wandlungen (1986) * Clivages I ja II (1987, 1988) * Lichtung I (1988/1991) * Chessed III (1990–91) === Soitinmusiikkia === * Litanies du feu et de la mer I (1969: pianolle) * Litanies du feu et de la mer II (1971: pianolle) * Einspielung III (1981: alttoviululle) * Ludi concertati no. 1 (1985: bassohuilulle) * Aura (1983–89: huilulle) === Vokaalimusiikkia === * Machina Mundi (1991–92) == Lähteet == Luokka:Portugalilaiset säveltäjät Luokka:Vuonna 1941 syntyneet Luokka:Vuonna 2012 kuolleet
Atlantropa

Atlantropa oli saksalaisen arkkitehdin Herman Sörgelin (1885–1952) jättisuunnitelma rakentaa pato Gibraltarinsalmen poikki, jolloin Välimeren pinta laskisi ja saataisiin vesivoimaa, uutta maata ja Afrikkaan vettä, jolloin Saharan autiomaa voitaisiin ottaa viljelykäyttöön. Pato olisi yhdistänyt myös Euroopan ja Afrikan ja Atlantropa tarkoittikin yhdistynyttä Eurooppaa ja Afrikkaa. Padon rakennustöiden oli määrä vähentää myös työttömyyttä. Padolla ajateltiin olevan myös maailmanpoliittista merkitystä, koska se yhdistäisi valtioita ja edistäisi maailmanrauhaa. Sörgel esitti suunnitelmansa vuonna 1928 ja työskenteli sen parissa aina kuolemaansa saakka. Suunnitelma oli utopistinen ja epärealistinen, eikä ympäristövaikutuksia otettu juurikaan huomioon. Suunnitelma herätti kuitenkin runsaasti kiinnostusta, mutta erityisesti Välimerenmaissa sitä vastustettiin, koska vedenpinnan laskeminen olisi johtanut satamakaupunkien uudelleenrakentamiseen ja veden pilaantumiseen. Natsit vastustivat suunnitelmaa, koska se oli liian rauhanomainen ja tekivät aiheesta jopa propagandafilmin. Sodan jälkeen suunnitelma sai uutta tulta, ja Sörgel perusti erityisen Atlantropa-yliopiston viemään hanketta eteenpäin. Yliopisto jatkoi toimintaansa vielä Sörgelin kuoleman jälkeenkin, mutta 1950-luvun lopulla suunnitelma haudattiin lopullisesti. Eräänä syynä suunnitelman hautautumiseen oli se, että sodan jälkeen teknologisia ponnisteluja suunnattiin ydinenergian kehittämiseen ja sen rauhanomaiseen käyttöön. == Aiheesta muualla == * Historiadokumentti Yle TV1:ssä 29. elokuuta 2007. * Michel Morales: Atlantropa – Der Traum vom neuen Kontinent aka. Der Größte Staudamm der Welt: Atlantropa – Geschichte einer deutschen Idee (2005). Dokumenttielokuva. * Luokka:Toteutumattomat rakennussuunnitelmat Luokka:Padot
Trinity College (Cambridge)

Trinity College on suurin Cambridgen yliopiston 31 collegesta. Sen perusti Englannin kuningas Henrik VIII vuonna 1546 yhdistämällä kaksi varhaisempaa collegea, King's Hallin (perustamisvuosi 1317) ja Michaelhousen (perustamisvuosi 1324). Alusta alkaen Trinity Collegen varallisuus oli kuitenkin monin verroin suurempi kuin edeltäjiensä yhteenlaskettu varallisuus; huomattavan osan lisävaroista Henrik VIII hankki luostarien lakkauttamisen yhteydessä. Kuningatar Elisabet I:n nimitettyä Thomas Nevilen Trinityn masteriksi vuonna 1593 collegen rakennuskanta alkoi hahmottua sellaiseksi, kuin sen nykyään tunnemme. Tältä ajalta ovat peräisin Great Court, Nevile's Court ja ruokasali. Myöhemmin Isaac Barrow'n ollessa Trinityn masterina Sir Christopher Wren sai suunnitellakseen kirjaston, erään hienoimmista Trinityn rakennuksista, jonka tunnemme nimellä Wren Library (valmistumisvuosi 1695). Trinity on Cambridgen ja Oxfordin (ts. Oxbridgen) collegeista varakkain, ja sen omaisuuden arvioidaan olevan noin 700 miljoonaa puntaa. ==Great Court Run== Great Court Run on juoksukilpailu, jonka tavoitteena on juosta Trinity Collegen Great Courtin ympäri (341 metriä) siinä ajassa, joka kuluu tornikellon lyödessä keskipäivän lyönnit (n. 43 sekuntia). Jotkut Trinityn opiskelijat yrittävät tätä ennen jokavuotista matrikulaatiopäivällistä. Traditio on tullut ikuistetuksi brittiläiseen draamaelokuvaan Tulivaunut, jota ei kuitenkaan ole kuvattu Trinity Collegessa. ==Kuuluisia opettajia ja alumneja== * Charles Babbage, matemaatikko ja filosofi * Francis Bacon, kirjailija ja valtiomies * Stanley Baldwin, Yhdistyneen kuningaskunnan pääministeri * Arthur Balfour, Yhdistyneen kuningaskunnan pääministeri * Lordi Byron, runoilija * Henry Campbell-Bannerman, Yhdistyneen kuningaskunnan pääministeri * Subrahmanyan Chandrasekhar, tähtitieteilijä ja matemaatikko * Charles III, Yhdistyneen kuningaskunnan kuningas * Edvard VII, Yhdistyneen kuningaskunnan kuningas * Rajiv Gandhi, Intian pääministeri * Charles Grey, Yhdistyneen kuningaskunnan pääministeri * Andrew Huxley, fysiologi * William Lamb, Yhdistyneen kuningaskunnan pääministeri * James Clerk Maxwell, fyysikko * A. A. Milne, kirjailija * Vladimir Nabokov, kirjailija * Jawaharlal Nehru, itsenäisen Intian ensimmäinen pääministeri * Isaac Newton, fyysikko * Spencer Perceval, Yhdistyneen kuningaskunnan pääministeri * Srinivasa Ramanujan, matemaatikko * Lordi Rayleigh, fyysikko * Bertrand Russell, filosofi * Ernest Rutherford, fyysikko * Alfred Tennyson, runoilija * Ralph Vaughan Williams, säveltäjä * Ludwig Wittgenstein, filosofi * Georg Henrik von Wright, filosofi * Yrjö VI, Yhdistyneen kuningaskunnan kuningas ==Katso myös== * Trinity Collegen kuoro ==Lähteet== ==Aiheesta muualla== Luokka:Cambridgen yliopiston colleget
Lovro von Matačić

Lovro von Matačić (14. helmikuuta 1899 Sušak - 4\. tammikuuta 1985 Belgrad) oli kroatialainen kapellimestari ja säveltäjä. Matacic johti uransa aikana kaikkia Keski-Euroopan tärkeimpiä orkestereita sekä esiintyi merkittävimmissä oopperataloissa kuten La Scala ja Wienin Valtionooppera. Hän toimi lyhyen aikaa myös Staatskapelle Dresdenin ylikapellimestarina. Luokka:Kroatialaiset kapellimestarit Luokka:Vuonna 1899 syntyneet Luokka:Vuonna 1985 kuolleet
Kaikhosru Shapurji Sorabji

Kaikhosru Shapurji Sorabji (14. elokuuta 1892 – 15. lokakuuta 1988) oli brittiläinen säveltäjä. Etnisesti hän oli parsi. Sorabji syntyi Englannissa nimellä Leon Dudley Sorabji, mutta muutti nimensä korostaakseen juuriaan. Hänestä tuli paitsi säveltäjä myös tunnettu musiikkijournalisti; hän julkaisi esseitä muiden muassa Ferruccio Busonista, Max Regeristä, Karol Szymanowskista ja Bernard van Dierenistä. Sorabjin tunnetuin työ on pianolle kirjoitettu moniosainen, pitkä ja teknisesti huomattavan vaativa Opus clavicembalisticum (1929–1930). Tuotantoon kuuluu myös lauluja, orkesteriteoksia, muita pianokappaleita sekä kolme "urkusinfoniaa". Usein sävellyksissä on vaikutteita Busonista ja barokinajan muodoista. Sorabji eli 96-vuotiaaksi. ==Aiheesta muualla== * The Sorabji Archive website * Sorabji Discussion Group on Yahoo! Luokka:Brittiläiset säveltäjät Luokka:Vuonna 1892 syntyneet Luokka:Vuonna 1988 kuolleet
Hundested

Hundested on kaupunki ja entinen kunta Tanskassa Region Hovedstadenin hallinnollisella alueella Sjællandin pohjoisosassa. Hundestedin kunta lakkautettiin 1. tammikuuta 2007 kuntauudistuksessa. Se liitettiin Frederiksværkin kuntaan, josta muodostettiin Frederiksværk-Hundestedin kunta. Tämän uuden kunnan pinta-ala on 120 km² ja asukasluku 30 253 henkeä (2007). Luokka:Tanskan entiset kunnat Luokka:Tanskan taajamat Luokka:Halsnæsin kunta
Michelle Stafford

Michelle Stafford (s. 14. syyskuuta 1965) on yhdysvaltalainen näyttelijä. Hän on kaksinkertainen Emmy-voittaja (1997, 2004). Stafford on esittänyt Tunteita ja tuoksuja -sarjan Phyllis Summers Abbottia vuosina 1994–1997 ja jälleen vuodesta 2000. Vuonna 1997 Stafford esiintyi Aaron Spellingin tuottamassa saippuasarjassa Tyynenmeren tuulet (Pacific Palisades). Kesäkuussa 2013 Stafford ilmoitti jättävänsä Tunteita ja tuoksuja 17 vuoden jälkeen. Staffordin viimeinen esiintyminen sarjassa tapahtui 2. elokuuta 2013. Stafford syntyi Chicagossa ja kasvoi Los Angelesissa, mutta on asunut myös vuoden Italiassa. Hän sairastui teini-ikäisenä aivokasvaimeen, joka osoittautui hyvänlaatuiseksi. Luokka:Yhdysvaltalaiset näyttelijät Luokka:Skientologit Luokka:Vuonna 1965 syntyneet Luokka:Elävät henkilöt
Bruno Ganz

Bruno Ganz (22. maaliskuuta 1941 Zürich – 16. helmikuuta 2019 Zürich) oli sveitsiläinen näyttelijä. Ganz sai kansainvälistä mainetta Wim Wendersin ohjaamassa elokuvassa Amerikkalainen ystävä (1977), jossa hän näytteli pääosan vastanäyttelijänään Dennis Hopper. Hänen näyttelijäntöistään tunnetuin lienee Adolf Hitlerin rooli elokuvassa Perikato (2004), josta hänet palkittiin usealla elokuva-alan palkinnolla. Ganz näytteli myös muun muassa elokuvissa Berliinin taivaan alla (1987), Ikuisuus ja päivä (1994), Ennen kuin kaikki päättyy (1991) ja Mantsurian kandidaatti (2004). Ganz esitti toista pääosaa Lars von Trierin elokuvassa The House That Jack Built (2018). Euroopan elokuva-akatemia myönsi hänelle vuonna 2010 elämäntyöpalkinnon.Veli-Pekka Lehtonen, Euroopan elokuvagaalalla on ikuinen uskottavuusongelma: Näyttelijä historian tulkkina. Helsingin Sanomat 6.12.2010 sivu C 2 Ganz kuoli paksusuolen syöpään 77-vuotiaana 16. helmikuuta 2019. == Valikoitu filmografia == * Amerikkalainen ystävä (1977) * Nosferatu – yön valtias (1979) * Petosten kehässä (1981) * Berliinin taivaan alla (1987) * Niin kaukana, niin lähellä (1993) * Ikuisuus ja päivä (1998) * Leipää ja tulppaaneja (2000) * Luther (2003) * Mantsurian kandidaatti (2004) * Perikato (2004) * Baader Meinhof Komplex (2008) * Lukija (2008) * Unknown (2011) * The Counselor (2013) * The Party (2017) * The House That Jack Built (2018) * A Hidden Life (2019) ==Lähteet== ==Aiheesta muualla== * * Bruno Ganzin muistokirjoitus Helsingin Sanomissa Luokka:Sveitsiläiset näyttelijät Luokka:Vuonna 1941 syntyneet Luokka:Vuonna 2019 kuolleet